open-index/open-wikipedia-markdown huggingface dataset:
ท่าอากาศยานนานาชาติวอชิงตันดัลเลส

**ท่าอากาศยานนานาชาติวอชิงตัน ดัลเลส** () ตั้งอยู่ระหว่างเมืองชานทิลลีในแฟร์แฟกเคาน์ตี และดัลเลสในลูดอนเคาน์ตี รัฐเวอร์จิเนีย เป็นท่าอากาศยานนานาชาติพาณิชย์ที่ให้บริการพื้นที่วอชิงตัน ดี.ซี. ท่าอากาศยานเปิดให้บริการเชิงพาณิชย์เต็มรูปแบบอย่างเป็นทางการในปี 1962 ตั้งชื่อตามจอห์น ฟอสเตอร์ ดัลเลส อดีตรัฐมนตรีต่างประเทศในสมัยประธานาธิบดีไอเซนฮาวร์ ท่าอากาศยานเป็นฐานการบินหลักของยูไนเต็ดแอร์ไลน์

## อาคารผู้โดยสาร และสายการบิน
### อาคารผู้โดยสารหลัก
#### ประตู เอช
* ซาอุดิอาระเบียนแอร์ไลน์
* ทีเอซีเอ
* ลอยด์แอโรโบลิเวียโน

#### ประตู แซด
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์เอกซ์เพรส ให้บริการโดย โคลแกนแอร์
** ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอกซ์เพรส ให้บริการโดย เมซาแอร์ไลน์

### อาคารผู้โดยสารส่วนกลางลาน
#### อาคารเทียบเครื่องบิน เอ
* ยูไนเต็ดแอร์ไลน์
** ยูไนเต็ดเอกซ์เพรส ให้บริการโดย โกเจ็ตแอร์ไลน์
** ยูไนเต็ดเอกซ์เพรส ให้บริการโดย โคลแกนแอร์
** ยูไนเต็ดเอกซ์เพรส ให้บริการโดย โชโตโกวแอร์ไลน์
** ยูไนเต็ดเอกซ์เพรส ให้บริการโดย ทรานส สเตทส์ แอร์ไลน์
** ยูไนเต็ดเอกซ์เพรส ให้บริการโดย เมซาแอร์ไลน์

#### อาคารเทียบเครื่องบิน บี
* กาตาร์แอร์เวย์
* โกเรียนแอร์
* คอนติเนนตัล แอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
* เคแอลเอ็ม
* เจ็ตบลูแอร์เวย์
* ซันคันทรีย์แอร์ไลน์
* เซาเวสต์แอร์ไลน์
* เซาแอฟริกันแอร์ไลน์
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย แอตแลนติกเซาท์เวสต์แอร์ไลน์
* เตอร์กิชแอร์ไลน์
* นอร์ธเวสต์แอร์ไลน์
** นอร์ธเวสต์แอร์ลิงก์ ให้บริการโดย พินนาเคิลแอร์ไลน์
* แม็กซ์เจ็ต
* รอยัลแอร์มาร็อก
* ลุฟต์ฮันซา
* เวอร์จิ้น แอตแลนติก แอร์ไลน์
* สแกนดิเนเวียนแอร์ไลน์ซิสเต็ม
* ออลนิปปอนแอร์เวย์
* แอร์ทรานแอร์เวย์
* แอร์ฟรานซ์
* แอร์ลินกัส
* ไอบีเรียแอร์ไลน์
* อียิปต์แอร์

#### อาคารเทียบเครื่องบิน ซี
* ยูไนเต็ดแอร์ไลน์
** เท็ด ให้บริการโดย ยูไนเต็ดแอร์ไลน์
** ยูไนเต็ดเอกซ์เพรส (ดูรายละเอียดที่อาคารเทียบเครื่องบิน เอ)
** ยูไนเต็ดเอกซ์เพรส ให้บริการโดย ชัตเทิลอเมริกา

#### อาคารเทียบเครื่องบิน ดี
* บริติชแอร์เวย์
* ยูไนเต็ดแอร์ไลน์
* อเมริกันแอร์ไลน์
** อเมริกันคอนเนคชั่น ให้บริการโดย โชโตโกวแอร์ไลน์
** อเมริกันอีเกิล
* อาลีตาเลีย
* ออสเตรียนแอร์ไลน์
* เอธิโอเปียนแอร์ไลน์
* แอโรฟลอต
* แอร์อินเดีย
* แอร์ไชน่า

## แหล่งข้อมูลอื่น

* ท่าอากาศยานนานาชาติวอชิงตัน ดัลเลส 

วอชิงตันดัลเลส
หมวดหมู่:ท่าอากาศยานที่ก่อตั้งในปี พ.ศ. 2505
ท่าอากาศยานแห่งชาติโรนัลด์ เรแกน วอชิงตัน

**ท่าอากาศยานแห่งชาติโรนัลด์ เรแกน วอชิงตัน** ()  เป็นท่าอากาศยานสาธารณะในเทศมณฑลอาร์ลิงตัน รัฐเวอร์จิเนีย สหรัฐอเมริกา อยู่ห่างจากวอชิงตัน ดี.ซี.  เป็นท่าอากาศยานที่อยู่ใกล้เมืองหลวงของประเทศที่สุด และเป็นหนึ่งในสองท่าอากาศยานที่รัฐบาลกลางเป็นเจ้าของและดำเนินการโดยการท่าอากาศยานมหานครวอชิงตัน (MWAA) เพื่อให้บริการเขตมหานครวอชิงตัน อีกแห่งคือท่าอากาศยานนานาชาติดัลเลส (IAD) ตั้งอยู่ทางตะวันตกประมาณ  ในเทศมณฑลแฟร์แฟกซ์และเลาดอน

ท่าอากาศยานแห่งนี้เปิดใช้งานใน ค.ศ. 1941 และเดิมชื่อ **ท่าอากาศยานแห่งชาติวอชิงตัน** (Washington National Airport) อาคารผู้โดยสารเดิมส่วนหนึ่งยังคงใช้งานอยู่เป็นอาคารผู้โดยสาร 1 อาคารผู้โดยสาร 2 ที่มีขนาดใหญ่กว่ามากเปิดใช้งานใน ค.ศ. 1997 ใน ค.ศ. 1998 รัฐสภาได้ผ่านและประธานาธิบดีบิล คลินตันได้ลงนามในร่างกฎหมายเปลี่ยนชื่อท่าอากาศยานเพื่อเป็นเกียรติแก่ประธานาธิบดีสหรัฐคนที่ 40 โรนัลด์ เรแกน ผู้ดำรงตำแหน่งตั้งแต่ ค.ศ. 1981 ถึง 1989

ท่าอากาศยานแห่งชาติเรแกนให้บริการเที่ยวบินตรง 111 จุดหมายปลายทาง ณ เดือนกรกฎาคม ค.ศ. 2025 และเป็นท่าหลัก (hub) ของอเมริกันแอร์ไลน์ ท่าอากาศยานแห่งนี้มีเที่ยวบินระหว่างประเทศ แต่ไม่มีสิ่งอำนวยความสะดวกด้านตรวจคนเข้าเมืองและศุลกากร จึงจำกัดเส้นทางบินเฉพาะที่มีสิ่งอำนวยความสะดวกในการตรวจล่วงหน้าของสำนักงานศุลกากรและการป้องกันชายแดนสหรัฐ ส่วนใหญ่มักเป็นท่าอากาศยานหลักในแคนาดาและแคริบเบียน ท่าอากาศยานแห่งชาติเรแกนยังเป็นที่ตั้งของสถานีอากาศยามฝั่งวอชิงตัน

เป็นหนึ่งใน 25 ท่าอากาศยานที่พลุกพล่านที่สุด ในสหรัฐ เป็นท่าอากาศยานที่พลุกพล่านที่สุดในเขตมหานครวอชิงตัน และเป็นท่าอากาศยานที่พลุกพล่านเป็นอันดับสองในพื้นที่ทางสถิติผสมวอชิงตัน–บอลทิมอร์ ท่าอากาศยานแห่งนี้ให้บริการผู้โดยสาร 26.29 ล้านคนใน ค.ศ. 2024 เพิ่มขึ้น 3.3% จากสถิติที่ทำไว้ใน ค.ศ. 2023 ทางวิ่งหลักของท่าอากาศยานเป็นทางวิ่งที่มีการใช้งานมากที่สุดในประเทศ

ใน ค.ศ. 2025 ท่าอากาศยานเผชิญกับข้อโต้แย้งเกี่ยวกับความกังวลด้านความปลอดภัยภายหลังอุบัติการณ์ที่เกิดขึ้นบ่อยครั้ง

## อาคารผู้โดยสาร และสายการบิน
### อาคารผู้โดยสาร เอ
* นอร์ธเวสต์แอร์ไลน์
** นอร์ธเวสต์แอร์ลิงก์ ให้บริการโดย พินนาเคิลแอร์ไลน์
* มิดเวสต์แอร์ไลน์
* สปิริตแอร์ไลน์
* เอทีเอแอร์ไลน์
* แอร์ทรานแอร์เวย์

### อาคารผู้โดยสาร บี
#### อาคารเทียบเครื่องบิน 1
* คอนติเนนตัล แอร์ไลน์
** คอนติเนนตัลเอกซ์เพรส
* เดลตาแอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย ชัตเทิลอเมริกา
** เดลต้าคอนเนคชั่น ให้บริการโดย โชโตโกวแอร์ไลน์
** เดลต้าคอนเนคชั่น ให้บริการโดย แอตแลนติก เซาท์เวสต์ แอร์ไลน์
** เดลต้าชัตเทิล ให้บริการโดย เดลตาแอร์ไลน์
* อลาสกาแอร์ไลน์
* แอร์แคนาดา
** แอร์แคนาดาแจ๊ซ

#### อาคารเทียบเครื่องบิน 2
* ฟรอนเทียร์แอร์ไลน์
* ยูไนเต็ดแอร์ไลน์
* ยูเอสแอร์เวย์
* อเมริกันแอร์ไลน์
** อเมริกันอีเกิล

### อาคารผู้โดยสาร ซี
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์ชัตเทิล ให้บริการโดย ยูเอสแอร์เวย์
** ยูเอสแอร์เวย์เอกซ์เพรส ให้บริการโดย โคลแกนแอร์
** ยูเอสแอร์เวย์เอกซ์เพรส ให้บริการโดย โชโตโกวแอร์ไลน์
** ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอกซ์เพรส ให้บริการโดย เพีนดมอนต์แอร์ไลน์
** ยูเอสแอร์เวย์เอกซ์เพรส ให้บริการโดย รีพับบลิกแอร์ไลน์
** ยูเอสแอร์เวย์เอกซ์เพรส ให้บริการโดย แอร์วิสคอนซิน

## อ้างอิง

## แหล่งข้อมูลอื่น
* ท่าอากาศยานแห่งชาติวอชิงตัน โรนัลด์ เรแกน  

วอชิงตัน โรนัลด์ เรแกน
หมวดหมู่:โรนัลด์ เรแกน
ท่าอากาศยานนานาชาติฟิลาเดลเฟีย

**ท่าอากาศยานนานาชาติฟิลาเดลเฟีย** (; ) เป็นท่าอากาศยานหลักที่บริการเมืองฟิลาเดลเฟีย ด้วยจำนวนผู้โดยสาร 31.7 ล้านคนต่อปี ท่าอากาศยานนี้จึงเป็นท่าอากาศยานที่พลุกพล่านที่สุดเป็นอันดับที่ 20 ของสหรัฐ ใน ค.ศ. 2019 ท่าอากาศยานนี้ได้บริการผู้โดยสาร 33,018,886 คน ซึ่งเป็นจำนวนมากที่สุดในประวัติศาสตร์ท่าอากาศยาน 

ท่าอากาศยานฟิลาเดลเฟียตั้งอยู่ที่เมืองฟิลาเดลเฟีย รัฐเพนซิลเวเนีย และเป็นท่าอากาศยานที่ใหญ่ที่สุดของรัฐ อยู่ห่างจากย่านกลางเมือง 11 กิโลเมตร (7 ไมล์) และมีสายการบิน 25 สายซึ่งให้บริการเที่ยวบินเกือบ 500 เที่ยวต่อวัน ไปยังจุดหมายปลายทางมากกว่า 130 แห่งทั่วโลก

## อาคารผู้โดยสาร และสายการบิน
### อาคารเทียบเครื่องบิน เอ ฝั่งตะวันตก
* ฟรอนเทียร์แอร์ไลน์
* ยูเอสแอร์เวย์
* ลุฟต์ฮันซา
* แอร์จาเมกา
* แอร์ฟรานซ์

### อาคารผู้โดยสาร เอ ฝั่งตะวันออก
* บริติช แอร์เวย์
* มิดเวสต์แอร์ไลน์
** มิดเวสต์คอดนเนคชั่น ให้บริการโดย สกายเวสต์
* ยูเอสเอ 3000
* ยูเอสแอร์เวย์
* อเมริกันแอร์ไลน์
** อเมริกันคอนเนคชั่น ให้บริการโดย โขตโกวแอร์ไลน์
** อเมริกันคอนเนคชั่น ให้บริการโดย ทรานส์ สเตทส์ แอร์ไลน์
* กาตาร์แอร์เวย์

### อาคารผู้โดยสาร บี และซี
* ยูเอสแอร์เวย์
** ยูเอสแอร์เวย์ ให้บริการโดย อเมริกันเวสต์แอร์ไลน์
** ยูเอสแอร์เวย์เอกซ์เพรส ให้บริการโดย รีพับบลิกแอร์ไลน์

### อาคารผู้โดยสาร ดี
* คอนติเนนตัล แอร์ไลน์
** คอนติเนนตัลเอกซ์เพรส ให้บริการโดย เอกซ์เพรสเจ็ตแอร์ไลน์
* เซาท์เวสต์แอร์ไลน์
* ยูไนเต็ดแอร์ไลน์
** ยูไนเต็ดเอกซ์เพรส ให้บริการโดย เมซาแอร์ไลน์
** ยูไนเต็ดเอกซ์เพรส ให้บริการโดย ทรานส์ สเตทส์ แอร์ไลน์
* แอร์แคนาดา
** แอร์แคนาดาแจ๊ซ
* แอร์ทรานแอร์เวย์

### อาคารผู้โดยสาร อี
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย ฟรีดอมแอร์ไลน์
* เซาท์เวสต์แอร์ไลน์
* นอร์ธเวสต์แอร์ไลน์
** นอร์ธเวสต์แอร์ลิงก์ ให้บริการโดย พินนาเคิลแอร์ไลน์

### อาคารผู้โดยสาร เอฟ
* ยูเอสแอร์เวย์
** ยูเอสแอร์เวย์เอกซ์เพรส ให้บริการโดย โชโตโกวแอร์ไลน์
** ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอกซ์เพรส ให้บริการโดย เพียดมอนต์แอร์ไลน์
** ยูเอสแอร์เวย์เอกซ์เพรส ให้บริการโดย แอร์วิสคอนซิน

## สถิติ
### จราจรรายปี

## อ้างอิง

## แหล่งข้อมูลอื่น

* Philadelphia International Airport (official web site)
* 
* Wings Over Philadelphia –  Abundant Information Regarding PHL
* Pennsylvania Bureau of Aviation: Philadelphia International Airport
* Food and Shops at PHL
* PHL-Citizens Aviation Watch
* 
* 

ฟ

หมวดหมู่:ท่าอากาศยานในฟิลาเดลเฟีย
หมวดหมู่:การขนส่งในฟิลาเดลเฟีย
หมวดหมู่:ฟิลาเดลเฟียตะวันตกเฉียงใต้
โรแบร์โต บัจโจ

**โรแบร์โต บัจโจ** () เกิดเมื่อวันที่ 18 กุมภาพันธ์ ค.ศ.1967 ที่เมืองกัลดอญโญ ประเทศอิตาลี บัจโจมีชื่อเสียงมาจากการเป็นกองหน้าตัวหลักของทีมอิตาลีในฟุตบอลโลก 1994 ที่สหรัฐอเมริกา ซึ่งครั้งนั้นอิตาลีได้ทะลุมาถึงรอบชิงชนะเลิศกับบราซิล บัจโจในฐานะกองหน้าจึงเป็นความหวังของชาวอิตาลีและแฟน ๆ ทั่วโลก ว่าจะเป็นผู้นำพาอิตาลีคว้าแชมป์ฟุตบอลโลกเป็นครั้งที่ 4 ได้ แต่การแข่งขัน 120 นาที เสมอกัน 0:0 จึงต้องตัดสินกันที่ลูกจุดโทษ ซึ่งบัจโจที่มีข่าวออกมาก่อนหน้านี้ว่า บาดเจ็บ เป็นผู้ยิงประตูสุดท้ายด้วย ปรากฏว่าเขายิงพลาดเหินข้ามคานไป ส่งผลให้บราซิลได้แชมป์ฟุตบอลโลกเป็นสมัยที่ 4 ไปทันที

## ประวัติ
โรแบร์โต บัจโจ เริ่มเล่นฟุตบอลครั้งแรกในปี พ.ศ. 2525 (ค.ศ. 1982) กับสโมสรวีเชนซา บ้านเกิด จนถึงปี พ.ศ. 2528 (ค.ศ. 1985) จึงย้ายไปอยู่ที่ฟีออเรนตีนา จากนั้นในปี พ.ศ. 2533 (ค.ศ. 1990) จึงย้ายไปอยู่ที่ยูเวนตุส สโมสรชั้นนำของอิตาลีและของยุโรป จนได้รับรางวัลนักฟุตบอลยอดเยี่ยมแห่งปีของทวีปยุโรปหรือบาลงดอร์ (Ballon d'Or) ในปี พ.ศ. 2536 (ค.ศ. 1993) ก่อนที่จะเป็นกองหน้าในทีมชาตินำทีมเข้าสู่การแข่งขันฟุตบอลโลก 1994 ที่สหรัฐอเมริกา และพาทีมเป็นรองแชมป์โลก

จากนั้น บัจโจ จึงได้ย้ายไปอยู่ที่เอซีมิลาน ในปี พ.ศ. 2538 (ค.ศ. 1995) ไปอยู่กับโบโลญญาในปี พ.ศ. 2540 (ค.ศ. 1997) ย้ายไปอยู่กับอินเตอร์มิลาน ในปี พ.ศ. 2541 (ค.ศ. 1998) และเบรชชา ในปี พ.ศ. 2543 (ค.ศ. 2000) ก่อนที่จะแขวนรองเท้าไปในปี พ.ศ. 2547 (ค.ศ. 2004)

โรแบร์โต บัจโจ เป็นนักฟุตบอลรูปร่างเล็ก โดยสูงเพียง 174 เซนติเมตรเท่านั้น เป็นนักฟุตบอลที่มีชื่อเสียงโด่งดังคนหนึ่งทีเดียวในสมัยที่ยังเล่นฟุตบอลอยู่ มีเอกลักษณ์ประจำตัวคือผมเปียที่ท้ายทอย เป็นนักฟุตบอลที่หน้าตาดี จึงได้ฉายาจากแฟนฟุตบอลชาวไทยว่า **เทพบุตรเปียทองคำ** ชีวิตส่วนตัวนับถือศาสนาพุทธ เคยมีข่าวในทำนองที่ว่าเดินทางมาประเทศไทยเพื่อให้หลวงพ่อคูณฝังตะกรุดมาแล้วด้วย แต่ในความเป็นจริงแล้ว บัจโจนับถือพุทธศาสนาแบบมหายาน โดยอยู่ในสมาคมโซคา งัคไก สากล  (Soka Gakkai International) ซึ่งไม่ได้นับถือเครื่องรางของขลังดังกล่าว  แรก ๆ ที่เริ่มมีชื่อเสียงถูกเรียกชื่อเป็นภาษาไทยว่า โรเบอร์โต้ บักจิโอ้ หรือ โรเบอร์โต้ บักโจ้

ผลงาน ระดับสโมสร  Club

**Juventus**  
    แชมป์  UEFA Cup          : 1992-93
    แชมป์  Calcio Serie A   : 1994–95
    แชมป์  Coppa Italia      : 1994–95

**Ac Milan**
    แชมป์   Calcio Serie A         : 1995–96

**ระดับทีมชาติ  International**

Italy

    FIFA World Cup Third Place   : 1990
    FIFA World Cup Runner-up    : 1994

เกียติประวัติส่วนบุคล   ที่โดดเด่น

World Soccer Player of the Year: 1993

รางวัล   Ballon d'Or     : 1993

FIFA World Player of the Year  : 1993

FIFA World Cup Silver Ball  : 1994

FIFA World Cup All-Star Team  : 1994

Onze de Bronze  : 1994

Ballon d'Or (Silver Award)  : 1994

FIFA World Player of the Year (Bronze Award)  : 1994

## อ้างอิง

## แหล่งข้อมูลอื่น
* เว็บไซต์ส่วนตัวโรแบร์โต บัจโจ 

หมวดหมู่:นักฟุตบอลชาวอิตาลี
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:บุคคลจากแคว้นเวเนโต
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1994
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นในฟุตบอลโลก 1998
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้ชนะเลิศบาลงดอร์
มหายุคมีโซโซอิก

**มหายุคมีโซโซอิก** (อังกฤษ: Mesozoic Era) เป็นมหายุคที่สองจาก 3 มหายุคทางธรณีกาลของโลกในบรมยุคฟาเนอโรโซอิก โดยอยู่ถัดจากมหายุคพาลีโอโซอิกและอยู่ก่อนหน้ามหายุคซีโนโซอิก
มหายุคมีโซโซอิกมีช่วงอายุตั้งแต่ 251-65 ล้านปีมาแล้ว อยู่ในช่วงเวลาที่มีการแยกตัวออกจากกันของมหาทวีปแพนเจีย ทำให้เกิดผืนแผ่นดินลอเรเซียและผืนแผ่นดินกอนด์วานา คั่นกลางด้วยมหาสมุทรเททิส จากนั้นจึงเกิดการแยกตัวขึ้นอีกภายในผืนแผ่นดินทั้งสอง ทำให้เกิดทวีปต่าง ๆ ดังที่เป็นอยู่ในปัจจุบัน มหายุคมีโซโซอิกเป็นมหายุคที่เรียกได้ว่าสัตว์เลื้อยคลานครองโลก

มหายุคมีโซโซอิกกินระยะเวลาถึงเกือบสองร้อยล้านปี และมาถึงจุดสิ้นสุดเมื่อคราวเหตุการณ์สูญพันธ์ครั้งใหญ่ของไดโนเสาร์ในช่วงปลายยุคครีเทเชียส ซึ่งทำให้สิ่งมีชีวิตราวร้อยละ 75 รวมทั้งไดโนเสาร์เกือบทั้งหมดสูญพันธุ์ และเป็นการเปิดศักราชให้แก่ "ยุคของสัตว์เลี้ยงลูกด้วยน้ำนม" หรือมหายุคซีโนโซอิกซึ่งดำเนินสืบมาจนถึงปัจจุบัน

คำว่า "มีโซโซอิก" (Mesozoic) มารากศัพท์มาจากภาษากรีก แปลว่า "ช่วงกลางแห่งชีวิต" โดยมีที่มาจากคำอุปสรรคในภาษากรีก *meso-* (μεσο- '"ระหว่าง, ท่ามกลาง") และคำนาม *zōon* (ζῷον "สัตว์, สิ่งมีชีวิต")  มหายุคมีโซโซอิกจึงเป็นยุคที่คั่นระหว่างมหายุคพาลีโอโซอิก (ยุคชีวิตโบราณ) และมหายุคซีโนโซอิก (ยุคชีวิตใหม่)

## ยุคทางธรณีวิทยา
มหายุคมีโซโซอิกแบ่งย่อยออกเป็น 3 ยุค ดังนี้
* ยุคไทรแอสซิก (251.0 ถึง 199.6 ล้านปีมาแล้ว) เป็นยุคแรกเริ่มของไดโนเสาร์และสัตว์เลื้อยคลาน
* ยุคจูแรสซิก (199.6 ถึง 145.5 ล้านปีมาแล้ว) เป็นยุคของสัตว์เลื้อยคลาน พบนกและสัตว์เลี้ยงลูกด้วยนมเป็นครั้งแรก มีไดโนเสาร์จำนวนมาก
* ยุคครีเทเชียส (145.5 ถึง 65.5 ล้านปีมาแล้ว) เป็นยุคที่ไดโนเสาร์และสัตว์ขนาดใหญ่สูญพันธุ์ มีสัตว์พวกไพรเมตเกิดขึ้นเป็นครั้งแรก

## อ้างอิง
* พจนานุกรมศัพท์ภูมิศาสตร์ ฉบับราชบัณฑิตยสถาน, พิมพ์ครั้งที่ 4, กรุงเทพ, ราชบัณฑิตยสถาน, 2549
* Overview of Global Boundary Stratotype Sections and Points

## แหล่งข้อมูลอื่น

* The Mesozoic from Palaeos 
* The Mesozoic, age of cycads and dinosaurs 
* Mesozoic terrestrial ecosystems 
* Mesozoic climates 
* Paleozoic/Mesozoic climate

หมวดหมู่:ธรณีประวัติของโลก

หมวดหมู่:ธรณีกาล
สัญญาอนุญาตครีเอทีฟคอมมอนส์

thumb|สัญลักษณ์ครีเอทีฟคอมมอนส์

**สัญญาอนุญาตครีเอทีฟคอมมอนส์** () เป็นสัญญาอนุญาตทางลิขสิทธิ์จำนวนหนึ่ง ประกาศใช้เมื่อ 16 ธันวาคม ค.ศ. 2002 โดยครีเอทีฟคอมมอนส์ ซึ่งเป็นองค์กรไม่แสวงหาผลกำไรในสหรัฐ ก่อตั้งเมื่อ ค.ศ. 2001

## สัญญาอนุญาต
รายละเอียดของแต่ละสัญญาอนุญาตนั้น ขึ้นอยู่กับรุ่นของสัญญา และประกอบไปด้วยตัวเลือกจากสี่เงื่อนไข
* **แสดงที่มา** (Attribution - by) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ผู้นั้นได้แสดงเครดิตของผู้เขียนหรือผู้ให้อนุญาตตามที่ระบุไว้
* **ไม่ใช้เพื่อการค้า** (Noncommercial - nc) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าว และสร้างงานดัดแปลงจากชิ้นงานดังกล่าว ได้เฉพาะกรณีที่ไม่นำไปใช้ในทางการค้า
* **ไม่ดัดแปลง** (No Derivative Works - nd) : อนุญาตให้ผู้อื่นทำซ้ำ แจกจ่าย หรือแสดงและนำเสนอชิ้นงานดังกล่าวในรูปแบบที่ไม่ถูกดัดแปลงเท่านั้น
* **อนุญาตแบบเดียวกัน** (Share Alike - sa) : อนุญาตให้ผู้อื่นแจกจ่ายงานดัดแปลง ได้เฉพาะกรณีที่ชิ้นงานดัดแปลงนั้นเผยแพร่ด้วยสัญญาอนุญาตที่เหมือนกันทุกประการกับงานต้นฉบับ (ดู copyleft)

เงื่อนไขเหล่านี้สามารถใช้ประกอบได้มากที่สุด 6 แบบ ได้แก่
* แสดงที่มา (cc-by)
* แสดงที่มา-ไม่ใช้เพื่อการค้า (cc-by-nc)
* แสดงที่มา-ไม่ใช้เพื่อการค้า-ไม่ดัดแปลง (cc-by-nc-nd)
* แสดงที่มา-ไม่ใช้เพื่อการค้า-อนุญาตแบบเดียวกัน (cc-by-nc-sa)
* แสดงที่มา-ไม่ดัดแปลง (cc-by-nd)
* แสดงที่มา-อนุญาตแบบเดียวกัน (cc-by-sa)
จะเห็นได้ว่า ทุกแบบล้วนมีการแสดงที่มา (by) เสมอ

ผู้อื่นสามารถนำผลงานไปใช้ต่อได้โดยไม่ต้องขออนุญาต เพียงแต่ต้องทำตามเงื่อนไขที่กำหนดไว้ หากจะนำไปใช้นอกเหนือจากที่กำหนด ก็จำเป็นต้องติดต่อเพื่อขออนุญาตอีกที

## เว็บไซต์ที่มีชื่อเสียงใช้สัญญาอนุญาตของครีเอทีฟคอมมอนส์
* ฟลิคเกอร์ 
* วิกิพีเดีย (CC-BY-SA v3.0)
* วิกิมีเดียคอมมอนส์
* เอ็มไอที โอเพนคอร์สแวร์
* บล็อกนัน

## อ้างอิง

## ดูเพิ่ม
* ครีเอทีฟคอมมอนส์
* วิกิพีเดีย:ข้อความในสัญญาอนุญาตครีเอทีฟคอมมอนส์

## แหล่งข้อมูลอื่น

* ครีเอทีฟคอมมอนส์ เว็บไซต์อย่างเป็นทางการ
* ครีเอทีฟคอมมอนส์ประเทศไทย
* โครงการครีเอทีฟคอมมอนส์ประเทศไทย 

หมวดหมู่:ครีเอทีฟคอมมอนส์
หมวดหมู่:กฎหมายทรัพย์สินทางปัญญา
หมวดหมู่:กฎหมายคอมพิวเตอร์
หมวดหมู่:นิรสิทธิ์
หมวดหมู่:สัญญาอนุญาตเนื้อหาเสรี
หมวดหมู่:การเคลื่อนไหวเพื่อทรัพย์สินทางปัญญา
หมวดหมู่:ใบอนุญาตลิขสิทธิ์สาธารณะ
อิกัวโนดอน

**อิกัวโนดอน** () เป็นสิ่งมีชีวิตสกุลหนึ่งในกลุ่มของไดโนเสาร์กินพืช มีขาหลังใหญ่และแข็งแรง ค้นพบซากดึกดำบรรพ์ในปลายยุคจูแรสซิกและต้นยุคครีเทเชียส (ประมาณ 135 ถึง 110 ล้านปีมาแล้ว) ในพื้นที่กว้างใหญ่ตั้งแต่ทวีปยุโรป ไปจนถึงตอนเหนือของทวีปแอฟริกา และเอเชียตะวันออก

กิเดียน แมนเทล แพทย์และนักธรณีวิทยาชาวอังกฤษ ค้นพบอิกัวโนดอนเมื่อ พ.ศ. 2365 (ค.ศ. 1822) นับเป็นไดโนเสาร์ชนิดแรก ๆ ที่พบ และมีรายงานทางวิทยาศาสตร์เผยแพร่ในสามปีต่อมา ที่ตั้งชื่อว่าอิกัวโนดอนเพราะฟันของมันคล้ายกับฟันของอิกัวนา และเป็นหลักฐานชิ้นแรกที่แสดงว่าไดโนเสาร์พัฒนามาจากสัตว์เลื้อยคลาน 

อิกัวโนดอนเป็นสิ่งมีชีวิตสกุลที่มีขนาดใหญ่และพบกระจัดกระจายอยู่เป็นบริเวณกว้างมากที่สุดเมื่อเทียบกับสิ่งมีชีวิตวงศ์เดียวกัน ลำตัวของมันยาวกว่า 10 เมตร เมื่อยืดตัวขึ้นจะมีความสูง 5 เมตร หนัก 4-5 ตัน สันนิษฐานว่าอิกัวโนดอนเคลื่อนที่โดยใช้ขาทั้ง 4 ขา แต่ก็อาจเดินได้โดยใช้เพียงสองขา มือที่ขาหน้าของอิกัวโนดอนมี 5 นิ้ว หัวแม่มือแข็งแรงและชี้ขึ้นตั้งฉากกับฝ่ามือ ซากดึกดำบรรพ์และรอยเท้าที่พบทำให้เชื่อว่าอิกัวโนดอนมักอยู่เป็นฝูง

## อ้างอิง
* "Iguanodon " Columbia Encyclopedia, Sixth Edition
* "Iguanodon" Encyclopædia Britannica 2001

## แหล่งข้อมูลอื่น

* ไดโนเสาร์ อิกัวโนดอน (Iguanodon) 

หมวดหมู่:อิกัวโนดอนเทีย
หมวดหมู่:ไดโนเสาร์ในยุคครีเทเชียส
แทน นครปฐม

**แทน นครปฐม** (11 มีนาคม พ.ศ. 2487 -) หรือในชื่อจริงคือ ชัชวาล บัวล้ำเลิศ (ชื่อเดิม ชัช บัวล้ำเลิศ) เป็นนักร้องจากจังหวัดนครปฐม ฝ่าฟันอุปสรรคเพื่อการเป็นนักร้องลูกทุ่งมาอย่างทรหด เขาเป็น 1 ใน 5 ทหารเสือที่สุรพลรับประจำวง

## ประวัติ
**แทน นครปฐม**  มีชื่อจริงตามบัตรประจำตัวประชาชนว่า ชัชวาล บัวล้ำเลิศ ที่บ้านเลขที่ 42 หมู่ที่ 6 ตำบลบางแขม  อำเภอเมือง จังหวัดนครปฐม คุณพ่อชื่อชิด  คุณแม่ชื่อช่วย  มีพี่น้อง 10 คน ชาย 2 คน หญิง 8 คน แทนเป็นลูกคนโต  ในวัยเด็กเรียนหนังสือที่โรงเรียนวัดลาดปลาเคล้า จบการศึกษาภาคบังคับ ชั้น ป.4   ทางบ้านมีอาชีพทำนา  

## เส้นทางลูกทุ่ง
ช่วงวัยรุ่น อยากเป็นนักร้องลูกทุ่งอย่างมาก ประมาณ พ.ศ. 2508  ทราบข่าวทางวิทยุว่า สุรพล สมบัติเจริญ เปิดรับสมัครนักร้องเข้าประจำวงดนตรีสุรพล สมบัติเจริญ  จึงดิ่งไปสมัคร  คราวนั้นคนสมัครร่วม 2,000 คนเห็นจะได้ ก่อนแข่งไม่มั่นใจตัวเองเท่าไหร่ เพราะคนแข่งมีมากเหลือเกิน แต่เมื่อใจรักจึงเสี่ยงดู โดยใช้เพลงของขุนพลเพลงลูกทุ่ง ไวพจน์ เพชรสุพรรณ ในเพลง "กลับเถิดทูนหัว "ประกวด ซึ่งแม้แต่สุรพล  สมบัติเจริญ คนจัดประกวดยังอดชมไม่ได้ 

ผลปรากฏว่า เขาคือ 1 ใน 5 ที่สอบผ่านการ" ทดสอบเสียง" 5 ทหารเสือคราวนั้น ได้แก่ 1. พร พนาไพร 2. มนไพร ลูกราชบุรี 3. เพชรน้อย ลูกสุพรรณ 4. เปี๊ยกเล็ก จอมบึง และ 5. แทน นครปฐม ในจำนวน 5 คน แทน นครปฐม ถือว่าโชคดีกว่าใคร  ได้อัดแผ่นเสียงชิมลางความดังก่อนใครเพื่อน  สุรพล สนับสนุนให้อัดแผ่นเพลงแรก ปี พ.ศ. 2509 ในเพลง " สบตาพาฝัน " งานประพันธ์ของ  รุ่งทิพย์ ธารทอง  นักร้อง-นักแต่งเพลงสมัยนั้น   แค่เพลงแรก ความดังก็ถามหาแล้ว และได้รับการสนับสนุนอัดแผ่นอีกหลายเพลงตามมา 

## ผลงานเพลงที่บันทึกแผ่นเสียง
* หนึ่งในฝูงชน  
* อย่ายั่วนะ 
* วิมานเนรมิตร 
* บอกแล้วไม่เชื่อ  
* หนุ่มบ้านแพน 
* นครปฐมแห่งความหลัง  
* กลัวน้องสองใจ  
* รักเข้าไส้  
* จนแล้วไม่เจียม  
* เจ็บ จ.ใจ เรี่ยไรรัก   
* สาวสะพานลอย 
* ฝากใจไว้เวียงจันทร์ 
* แทนระทม  
* ตลุงรักราชบุรี (คู่กับนงเยาว์) 
* หัวบ่ดี (คู่กับนงเยาว์) 
* เข้าท่า (คู่กับนงเยาว์) 
ลักษณะเด่นของแทน  พูดน้อย  เยือกเย็น อารมณ์ดี  เวลาร้องเพลงจะทุ่มเท จริงจัง  เสียงที่เปล่งเวลาร้องจะใส กังวาล  ชัดถ้อยชัดคำ  แก้วเสียงมีมนต์ชวนให้หลงใหลยิ่งนัก

ผลงานเพลงที่ประพันธ์เอง/ร้องเอง    มี  2  เพลง  คือ  ฝากใจไว้เวียงจันทร์  และ ฝันว่าดัง

## ปัจจุบัน
อยู่กับครอบครัว  " โสนน้อย เมืองสุพรรณ " เจ้าของเพลง " หุ้นผัว " อันลือลั่นในอดีต  มีบุตร 2   คน ชาย 1 คนหญิง 1 คน ผู้ชายชื่อ ตั้ม  ไพโรจน์ บัวล้ำเลิศ ผู้หญิงชื่อ โอ๋ กนกวรรณ บัวล้ำเลิศ (ข่าวว่าสวยเหมือนแม่) แทน   ยังร้องเพลงรับเชิญงานทั่วไป

## อ้างอิง

หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:บุคคลจากอำเภอเมืองนครปฐม
หมวดหมู่:นักร้องจากจังหวัดนครปฐม
สัณฐานวิทยา

** สัณฐานวิทยา**  (Morphology) {สัน-ถาน-วิด-ทะ-ยา} อาจหมายถึง
* สัณฐานวิทยา (นิทานพื้นบ้าน) (Morphology) ว่าด้วยรูปแบบโครงเรื่องของนิทานพื้นบ้าน
* คณิตสัณฐานวิทยา (Mathematical morphology) ว่าด้วยรูปแบบตามหลักทฤษฎีแลตติก เพื่อประมวลผลเป็นรูปภาพในคอมพิวเตอร์
* สัณฐานวิทยา (ดาราศาสตร์) (Morphology) ว่าด้วยรูปทรงของเทหวัตถุทางดาราศาสตร์ เช่น เนบิวลา กาแล็กซี
* ธรณีสัณฐานวิทยา (Geomorphology) ว่าด้วยลักษณะและโครงสร้างของพื้นผิวโลก
* สัณฐานวิทยาแม่น้ำ (River morphology ว่าด้วยการเปลี่ยนแปลงของแม่น้ำลำธาร
* สัณฐานวิทยา (วิทยาโลหะ) (Morphology (metallurgy) ว่าด้วยโครงสร้างจุลภาคของโลหะ
* สัณฐานวิทยา (ชีววิทยา) (Morphology) ว่าด้วยรูปร่าง รูปพรรณและโครงสร้างของสิ่งมีชีวิตหรือส่วนของสิ่งมีชีวิต เช่น ลักษณะของดอกไม้ หรือ การจัดเรียงตัวของใบไม้
* สัณฐานวิทยา (สถาปัตยกรรมศาสตร์) (Morphology) ว่าด้วยรูปทรงอาคารและการก่อสร้าง
* การวิเคราะห์ทางสัณฐานวิทยา (Morphological analysis) ว่าด้วยวิธีทั่วไปในสร้างแบบจำลองไม่จำกัดปริมาณ
* วิทยาหน่วยคำ (Morphology) ว่าด้วยโครงสร้างภายในของคำในทางภาษาศาสตร์
จิระ มะลิกุล

**จิระ มะลิกุล** หรือ **เก้ง** (24 กุมภาพันธ์ พ.ศ. 2504 - ) เป็นผู้กำกับ นักเขียนบท และโปรดิวเซอร์ภาพยนตร์ชาวไทย และเป็นกรรมการผู้ทรงคุณวุฒิ
ในคณะกรรมการบริหารหอภาพยนตร์ โดยปัจจุบันมีผลงานการกำกับภาพยนตร์สี่เรื่อง คือ 15 ค่ำ เดือน 11, มหา'ลัยเหมืองแร่, รัก 7 ปี ดี 7 หน (ตอน 42.195) และ พรจากฟ้า (ตอน พรปีใหม่) รวมทั้งเป็นผู้เขียนบทภาพยนตร์เรื่อง สตรีเหล็ก ซึ่งเป็นผลงานที่เริ่มสร้างชื่อในนาม "หับ โห้ หิ้น"

## ประวัติ
จิระ จบการศึกษาจาก โรงเรียนเซนต์คาเบรียล ต่อมาใน คณะนิเทศศาสตร์ จุฬาลงกรณ์มหาวิทยาลัย เริ่มทำงานในวงการบันเทิง โดยเป็นผู้กำกับมิวสิกวิดีโอ ให้กับศิลปินเพลงในค่าย ครีเอเทีย อาร์ติสต์ เช่น ไพบูลย์เกียรติ เขียวแก้ว (ปั่น), รวิวรรณ จินดา, เฉลียง, ปานศักดิ์ รังสิพราหมณกุล เป็นต้น  รวมถึงงานจากค่ายเพลงอื่น เช่น ดนุพล แก้วกาญจน์ในเพลง เทวดาเดินดิน โดยมักเสนอผลงานที่แปลกแหวกแนวจนเป็นที่ยอมรับ ก่อนจะผันตัวเองไปทำงานโฆษณา โดยเปิดบริษัท "หับ โห้ หิ้น บางกอก" มีผลงานโฆษณาที่สร้างชื่อเสียงจาก ผลิตภัณฑ์ไทยชูรส ตราชฎา นอกจากนี้ จิระ ยังเคยให้เสียงพากย์ในภาพยนตร์แอนิเมชันของวอลล์ ดิสนีย์ เรื่อง Snow White and the Seven Dwarfs หรือ สโนว์ไวท์กับคนแคระทั้งเจ็ด โดย จิระ พากย์เป็น สนีซซี่ คนแคระขี้จาม

สำหรับงานภาพยนตร์ จิระ และ หับ โห้ หิ้น เริ่มสร้างภาพยนตร์เรื่องแรกในปี พ.ศ. 2543 คือ สตรีเหล็ก ให้กับ ไท เอ็นเตอร์เทนเมนต์ โดยมี ยงยุทธ ทองกองทุน เป็นผู้กำกับภาพยนตร์ ส่วนจิระ รับหน้าที่ร่วมเขียนบทและกำกับภาพ ซึ่งประสบความสำเร็จอย่างมาก จนได้ขยับมาเป็นผู้กำกับภาพยนตร์แนวชีวิต เรื่อง 15 ค่ำ เดือน 11 ในปี พ.ศ. 2545 และ มหา'ลัยเหมืองแร่ ในปี พ.ศ. 2548 ซึ่งได้รับรางวัลภาพยนตร์แห่งชาติ สุพรรณหงส์ ผู้กำกับภาพยนตร์ยอดเยี่ยมทั้งสองเรื่อง

หลังจากนั้น จิระดำรงตำแหน่งผู้อำนวยการสร้างของ บริษัท จีเอ็มเอ็ม ไท หับ จำกัด (จีทีเอช) โดยอยู่เบื้องหลังให้กับภาพยนตร์เรื่องต่าง ๆ ซึ่งมีส่วนทำให้คนไทยหันมาดูหนังไทยจากค่ายนี้กันมากขึ้น แต่เมื่อบริษัท จีเอ็มเอ็ม ไท หับ ได้ปิดตัวลง จิระดำรงตำแหน่งผู้อำนวยการสร้างของ บริษัท จีดีเอช ห้าห้าเก้า แทน

## ผลงาน

## อ้างอิง

## แหล่งข้อมูลอื่น
* 
* 
* หับ โห หิ้น 
* ข้อมูลจิระ ที่เวบ จีเอ็มเอ็ม ไทยหับ

หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:365 ฟิล์ม
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์คาเบรียล
ไม้จิ้มฟัน

right|200px|thumb|ไม้จิ้มฟัน
200px|right|thumb|ไม้จิ้มฟัน พร้อมไหมขัดฟัน ในชิ้นเดียวกัน

**ไม้จิ้มฟัน** คือชิ้นไม้หรือพลาสติกหรือวัสดุอื่น ลักษณะเป็นแท่งสั้น ๆ ขนาดเล็ก มีปลายแหลมหนึ่งหรือสองข้าง เป็นอุปกรณ์เพื่อใช้กำจัดเศษอาหารหรือสิ่งสกปรกตามซอกฟัน โดยเฉพาะหลังรับประทานอาหาร ในประเทศไทยไม้จิ้มฟันมักทำมาจากไม้ไผ่ โดยการฝานไม้ไผ่ให้บาง ตัดพอดีชิ้น สุดท้ายลับและเหลาให้คม ปัจจุบันมักผลิตโดยเครื่องจักร

## ประวัติ
ไม้จิ้มฟันอาจจะเป็นอุปกรณ์ทำความสะอาดฟันที่เก่าแก่ที่สุด ในหลายวัฒนธรรมต่างก็รู้จักและใช้ไม้จิ้มฟัน ก่อนที่แปรงสีฟันจะถูกประดิษฐ์ขึ้น ผู้คนรู้จักการใช้ชิ้นไม้ที่แข็งหรืออ่อนเพื่อทำความสะอาดฟัน ไม้จิ้มฟันที่ผลิตจากทองสำริดถูกค้นพบในสุสานก่อนประวัติศาสตร์ ทางตอนเหนือของประเทศอิตาลีและทางตะวันออกของเทือกเขาแอลป์ รวมถึงในอารยธรรมเมโสโปเตเมีย

ไม้จิ้มฟันที่ผลิตจากทองและไม้ยางเรซินถูกค้นพบในสถานที่ที่เคยเป็นจักรวรรดิจีนมาก่อน และในคริสต์ศตวรรษที่ 9 มีการผลิตไม้จิ้มฟันให้มีความหรูหรา เช่นทำจากโลหะมีค่า วาดลวดลายให้วิจิตรบรรจง และมีการเคลือบให้เงางามคงทน

ในปี ค.ศ. 1859 เบนจามิน แฟรงคลิน สเตอร์เตแวนท์ ได้จดสิทธิบัตรสหรัฐเลขที่ 26627 สำหรับวิธีการปอกท่อนไม้เป็นแผ่นบาง (วีเนียร์) และ ค.ศ. 1863 ได้จดสิทธิบัตรสหรัฐเลขที่ 38768 สำหรับการตัดแผ่นบางนั้นออกเป็นชิ้นเล็กมีจุดประสงค์เพื่อนำมาทำหมุดตอกรองเท้า แต่ชาลส์ ฟอร์สเตอร์ นักธุรกิจชาวบอสตันได้ขอซื้อสิทธิจากสเตอร์เตแวนท์ เพื่อนำมาดัดแปลงผลิตไม้จิ้มฟัน ประมาณปี 1867 เขาได้เปิดโรงงานผลิตไม้จิ้มฟันแบบเหลี่ยมด้วยเครื่องจักรขึ้นเป็นครั้งแรกในโลกที่บอสตันและต่อมาย้ายไปยังรัฐเมน ที่มีไม้เบิร์ชคุณภาพดีอยู่มากเมื่อ ค.ศ. 1870 หลังจากนั้น ชาลส์ ฟรีแมน ผู้ทำงานกับฟอร์สเตอร์ได้จดสิทธิบัตรเครื่องจักรและผลิตภัณฑ์ไม้จิ้มฟันแบบกลมขึ้นเป็นครั้งแรก เมื่อปี ค.ศ. 1891 ดังนั้นจึงเป็นความเข้าใจผิดที่เผยแพร่กันว่า ค.ศ. 1872 ซิลาส โนเบิลและเจ. พี. คูลีย์ได้จดสิทธิบัตรเครื่องผลิตไม้จิ้มฟันเครื่องแรกของโลก ซึ่งเป็นสิทธิบัตรการปรับปรุง (improvement) เท่านั้น เนื่องจากชาลส์ ฟอร์สเตอร์ได้ทำการผลิตไม้จิ้มฟันด้วยเครื่องจักรมาหลายปีก่อนหน้านั้นแล้ว

ในทุกวันนี้ ไม้จิ้มฟันไม่ค่อยเป็นที่ยอมรับในศาสตร์ทันตกรรมสมัยใหม่ การใช้ไหมขัดฟันหรือแปรงสีฟันเป็นสิ่งที่ทันตแพทย์แนะนำ อย่างไรก็ตาม ด้วยเหตุที่การพัฒนาเทคโนโลยีการผลิตไม้จิ้มฟันยังมีความสำคัญอยู่ ไม้จิ้มฟันจึงยังคงเป็นที่นิยมต่อใครหลาย ๆ คน

## อ้างอิง

หมวดหมู่:อุปกรณ์เกี่ยวกับฟัน
หมวดหมู่:สุขลักษณะ
หมวดหมู่:ของใช้ในบ้าน
จิ้มก้อง

**จิ้มก้อง** (進貢) หมายถึง การเจริญทางพระราชไมตรีด้วยการถวายเครื่องราชบรรณาการ จิ้มก้อง เป็นคำจากภาษาจีน จิ้ม (進) แปลว่า ให้ ก้อง (貢) แปลว่า ของกำนัล
ในการทำการค้ากับจีนในสมัยโบราณ พ่อค้ามักจะนำของกำนัลไปให้เพื่อขอความสะดวกในการทำมาค้าขายกับพระเจ้ากรุงจีน แต่จีนมักถือว่าผู้ที่มาจิ้มก้องเป็นผู้ที่มาสวามิภักดิ์ขอเป็นเมืองขึ้นเมื่อมีของกำนัลมาให้ นอกจากจีนจะให้ความสะดวกในการค้าแล้ว พระเจ้ากรุงจีนยังตอบแทนด้วยของกำนัลอย่างมากมายกลับมาด้วย พ่อค้าไทยจึงนิยมไปจิ้มก้อง 

ขุนวิจิตรมาตรา ให้ความหมายของ**จิ้มก้อง** หรือ **จินก้ง** ว่าเป็นคำภาษาจีน บางทีใช้คำว่า **ก้อง** คำเดียว เป็นความหมายต่างๆ อาทิ ทวงก้อง หมายความว่า ทวงส่วย **มาก้อง** หมายความว่า มาส่งส่วยฐานเป็นเมืองขึ้น หรือมาขอเป็นเมืองขึ้น **เมืองก้อง** หมายถึง เมืองขึ้นหรือเมืองส่วย และจิ้มก้อง ก็เรียกว่า ส่งส่วย ภาษาอังกฤษเรียกว่า **Tribute** 

นอกจากจิ้มก้องแล้ว บางครั้งไทยยังมา **ขอหอง** (封) คือการที่ให้จีนแต่งตั้งเจ้าแผ่นดินที่เพิ่งขึ้นมาครองบัลลังก์ ให้มีตำแหน่งเป็นอ๋อง (王) บางทีจึงเรียกว่า จิ้มก้องขอหอง

## ธรรมเนียมการจิ้มก้องกับจีน
การจิ้มก้องเป็นสิ่งที่เกี่ยวข้องผูกพันกันมาโดยตลอด เป็นเจตคติที่ยึดถือปฏิบัติตามบุราณราชประเพณี แต่หากได้เกิดมีลักษณะการแลกเปลี่ยนสินค้ากันขึ้น เนื้อแท้แล้วเป็นการหวังประโยชน์ต่อกันทางด้านการค้าเสียมากกว่า

ขนบธรรมเนียมการจิ้มก้องนอกจากจะกระทำได้โดยพระมหากษัตริย์แล้วคณะทูตานุทูตจากดินแดนโพ้นทะเลก็ยังสามารถกระทำการค้าขายส่วนตัวได้ด้วย ในช่วง 270 ปีเศษของราชวงศ์หมิง (เหม็ง) จีนส่งคณะทูตมายังกรุงศรีอยุธยา 19 ครั้ง ส่วนกรุงศรีอยุธยามีคณะราชทูตไปประเทศจีน 110 ครั้ง และบรรดาสินค้าส่วนตัวที่ผู้ส่งเครื่องราชบรรณาการนำติดเข้าไปนั้น รัฐบาลราชวงศ์หมิงก็ยังผ่อนปรน มิได้เรียกเก็บภาษีผ่านด่านแต่ประการใด 

## ประวัติ
จิ้มก้อง จากที่มีการบันทึกเริ่มมีตั้งแต่สมัยพ่อขุนรามคำแหงมหาราช ส่งทูตไปเจริญพระราชไมตรีกับพระเจ้าหงวนสีโจ๊วฮ่องเต้ (กุบไลข่าน) และก็มีบรรดาผ้าผ่อนแพรพรรณ เป็นเครื่องราชบรรณาการ ไปจิ้มก้องด้วย

การค้าในระบบจิ้มก้องอย่างเป็นทางการระหว่างจีนกับสยาม สะดุดหยุดลงกลางคริสต์ศตวรรษที่ 17 เมื่อราชวงศ์ชิง (แมนจู) ที่เพิ่งสถาปนาขึ้นใหม่ ประกาศห้ามชาวจีนออกทะเล เพื่อหวังป้องกันมิให้พวกคนเหล่านี้หลบหนีออกนอกประเทศ และต้องการปราบปรามพวกกลุ่มต่อต้านที่ต้องการล้มล้างราชวงศ์ชิง กอบกู้ราชวงศ์หมิง
ใน ค.ศ. 1664 ต้นแผ่นดินสมเด็จพระนารายณ์มหาราช อันตรงกับปีที่ 3 จักรพรรดิคังซี ราชวงศ์ชิง เมื่อสยามส่งทูตไปจิ้มก้องตามธรรมเนียมปฏิบัติแต่เดิมมา ราชสำนักจีนปฏิเสธไม่รับของกำนัล และ ประกาศห้ามมิให้ผู้ใดรับของกำนัลจากต่างประเทศ การค้าระหว่างไทยกับจีนจึงหยุดชะงักไป 8 ปี จนต่อมาอีก 3 ปี จึงกลับมามีความสัมพันธ์อันดีต่อกันเหมือนเดิม

จิ้มก้องนั้น ได้สะดุดหยุดลง พระบาทสมเด็จพระจอมเกล้าฯ รัชกาลที่ 4 ทรงส่งบรรณาการไปจีนเป็นครั้งสุดท้ายเมื่อปี พ.ศ. 2396 หรือ ค.ศ. 1853 

## เครื่องราชบรรณาการของสยามในยุคนั้น
เครื่องราชบรรณาการที่สยามส่งให้จีน ได้แก่ ช้าง งาช้าง จันทน์หอม พริกไทย นกแก้ว นกยูง รงทอง ขี้ผึ้งขาว กำมะถัน มหาหิงคุ์ เปลือกสมุลแว้ง กรักขี เปลือกสีเสียด กานพลู มดยอบ จันทน์ชะมด จันทน์เทศ กระวานขาว ผลกระเบา ฝาง พรมลิอูด ผ้าโมรีแดง ฯลฯ

ส่วนสิ่งที่จีนจัดมอบให้สยาม ได้แก่ เครื่องลายคราม ผ้าแพรโล่ต่วน แพรกิมต่วน เป็นต้น

## อ้างอิง

หมวดหมู่:ประวัติศาสตร์ไทย
หมวดหมู่:ความสัมพันธ์จีน–ไทย
หมวดหมู่:อดีตประเทศราช
โลหะมีค่า

thumb|ทองคำแท่ง
**โลหะมีค่า** () เป็นกลุ่มโลหะที่มีมูลค่าทางเศรษฐกิจสูงกว่าโลหะทั่วไป ส่วนใหญ่ไม่ค่อยทำปฏิกิริยารีดอกซ์ เป็นโลหะหายาก นิยมทำเป็นเครื่องประดับ เช่น เงิน ทองคำ แพลทินัม โรเดียม อิริเดียม ออสเมียม รีเนียม รูทีเนียม

โลหะมีค่าที่มีมูลค่าด้านเศรษฐกิจสูงที่สุดหรือราคาแพงที่สุดคือ โรเดียม ซึ่งราคาสูงกว่าทองคำประมาณ 10 เท่า มีจุดหลอมละลายสูง

## ดูเพิ่ม
* โลหะมีสกุล

## อ้างอิง

หมวดหมู่:เศรษฐกิจ
หมวดหมู่:โลหะ
หมวดหมู่:เครื่องประดับ
หมวดหมู่:โลหะมีค่า
อิทธิบาท 4

**อิทธิบาท** หรือ **อิทธิบาท 4** เป็นธรรมะในพระพุทธศาสนา หมายถึง หนทางสู่ความสำเร็จ  คุณเครื่องให้ถึงความสำเร็จ วิธีให้สำเร็จสมประสงค์ คุณธรรมที่นำไปสู่ความสำเร็จ มี 4 ประการ คือ

1. ฉันทะ Passion(ความพอใจ) คือ ความรักในสิ่งที่ทำ มีความสุขกับสิ่งที่ทำ การเห็นคุณค่าในสิ่งที่ทำ 

2. วิริยะ Grit(ความเพียร) คือ ขยันหมั่นเพียร ความพยายาม เข้มแข็ง อดทน ความสม่ำเสมอ ไม่ท้อถอย ทำให้เกิดความชำนาญ

3. จิตตะ Focus(ความตั้งใจ) คือ ตั้งใจทำสิ่งนั้นให้ดีที่สุด มุ่งมั่น ทำให้มีคุณภาพ ละเมียดละไม ประณีต ละเอียด สมบูรณ์ มีสมาธิ มีสติ ไม่ประมาท ต่องานที่ทำ ไม่สะเพร่า ไม่หละหลวม รอบคอบ ทำให้ผลงานออกมาดี

4. วิมังสา Revision(พิจารณาใคร่ครวญ) คือ ความไตร่ตรอง พินิจ วิเคราะห์ ทดลอง ตรวจสอบ พัฒนา แก้ไข ปรับปรุง คิดค้น วางแผน วัดผล สิ่งนั้นทำให้ดีที่สุด ทำให้พัฒนาตลอดเวลา ดียิ่งๆขึ้นไปเสมอ

เป็นธรรมที่เชื่อว่าสามารถทำให้ผู้ประพฤติปฏิบัติมีอายุยืนยาวอยู่ได้ตลอดอายุขัย ดังพุทธพจน์ที่พระพุทธเจ้าตรัสกับพระอานนท์ ในตอนที่มารมาอารธนาให้ปลงอายุสังขาร ใน มหาปรินิพพานสูตร ว่า “อิทธิบาท 4 อันผู้ใดผู้หนึ่งเจริญแล้ว ทำให้เป็นดุจยานทำให้เป็นที่ตั้ง ให้ตั้งมั่นแล้ว อบรมแล้ว ปรารภดีแล้ว ผู้นั้นเมื่อจำนงอยู่ พึงดำรงอยู่ตลอดกัป หรือเกินกว่ากัป”

กัปในพุทธพจน์นี้ หมายถึง อายุกัป คืออายุขัยของมนุษย์ในช่วงเวลานั้น ซึ่งในครั้งพุทธกาล อายุขัยมนุษย์คือ 100 ปี ยิ่งกว่ากัป คือ 120 ปี นั่นคือถ้าพระอานนท์อาราธนาไว้ในตอนนั้น พระพุทธเจ้าจะมีอายุ 100 ปี หรือ 120 ปี

## อ้างอิง

* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
* หนังสือ ศึกษาธรรมะอย่างถูกวิธี หรือ ธรรมวิภาค นวกภูมิ   
* คำบรรยายธรรมะ ของ พุทธทาสภิกขุ ในพรรษา ปีพุทธศักราช 2500

หมวดหมู่:หลักธรรมของศาสนาพุทธ
หมวดหมู่:ธรรมหมวด 4
หมวดหมู่:รู้แจ้งธรรม
ลอเรไล

thumb|ลอเรไลจากเกมซุยโคเด็นภาค V
ลอเรไล (อังกฤษ: Lorelai) เป็นตัวละครจากเกมเก็นโซซุยโคเด็น ปรากฏตัวในภาค I, II และ V และเป็นนักล่าสมบัติโดยเฉพาะสมบัติของซินดรา

## ข้อมูลส่วนตัว
ชื่อ: ลอเรไล 
ดวงดาวประจำตัว:จิคัตสึ (Chikatsu)
บ้านเกิด: โซล-ฟาเลนา (Sol-Falena) 
อายุ: 16 ปี (ซุยโคเด็นภาค V), 25 ปี (ซุยโคเด็นภาค I), 28 ปี (ซุยโคเด็นภาค II)  
เผ่าพันธุ์: มนุษย์
รูนที่ถือครอง: ไม่ปรากฏ 
ครอบครัว: คิลลี่ ซไวก์(ทั้งสองเป็นเพื่อนนักล่าสมบัติ)
สถานะ: นักล่าสมบัติ 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามรูนแห่งประตู, สงครามรวบรวมแผ่นดินดูนัน, สงครามกลางเมืองในฟาเลน่า 

## ประวัติ
1ในนักล่าสมบัติจากฟาเลน่าที่กำลังเสาะหาสมบัติของซินดราอยู่ ลอเรไลเป็นคนดื้อรั้น ชอบเอาชนะและเห็นแต่ผลประโยชน์ นอกจากนั้นยังเป็นคนที่เชี่ยวชาญอาวุธทุกประเภทและมักจะทำงานร่วมกับคนอื่นเสมอ แต่มีเงื่อนไขคือคนๆนั้นต้องเป็นคนที่แข็งแกร่งกว่าเธอเท่านั้น 
เพราะเธอคิดว่าหากเป็นคนที่อ่อนแอกว่าเธอแล้ว คนๆนั้นจะมาขัดแข้งขัดขาเธอเปล่าๆ 

ก่อนสงครามกลางเมืองในฟาเลน่า เธอและคิลลี่ได้เข้าไปในโบราณสถานซินดราในป่าสายันต์ทางทิศตะวันตกของฟาเลน่า ทั้งสองก็ได้ติดอยู่ในห้องๆหนึ่งเพราะกับดักของซินดรา แต่เมื่อเวลาผ่านไป กลุ่มของวิกกี้ในภาคไกเด็นก็ได้เดินทางด้วยการเทเลพอตย้อนอดีตมาถึง พร้อมกับโบนาพาทที่เจาะห้องเป็นรูจนทั้งสองสามารถออกมาได้
จากเหตุการณ์ที่เกิดขึ้น ลอเรไลรู้สึกแปลกใจและรับไม่ได้ที่ตัวประหลาดแบบนั้นช่วยเธอออกมา เธอจึงบอกคิลลี่ว่าอย่าพูดเรื่องที่เกิดขึ้นนี้อีกเป็นเด็ดขาด 

หลังจากนั้นลอเรไลได้ร่วมงานกับนักวิชาการซไวก์และติดตามกลุ่มขององค์ชายเฟรอาดัวร์ต่อ เนื่องจากองค์ชายนั้นเก่งกว่าตน
หลังจากที่เธอ ซไวก์และองค์ชายเฟรอาดัวร์ได้เข้าไปในซากโบราณสถานซินดราหน้าทะเลสาบเซราสและกลับออกมา ลอเรไลได้พบกับวิกกี้อีกครั้งหนึ่ง แต่เธอก็ต้องแปลกใจเพราะดูเหมือนว่าวิกกี้จะจำเธอไม่ได้แล้ว

หลังจากจบสงครามกลางเมืองในฟาเลน่าและซากโบราณสถานได้ถูกค้นพบ เธอได้เดินทางไปยังสกาเล็ดมูนเพื่อสืบหาข้อมูลใหม่ๆพร้อมเปลี่ยนอาวุธจากแส้เป็นธนู ลอเรไลได้มีส่วนร่วมในสงครามรูนแห่งประตู และหลังจากจบสงครามเธอก็ได้เปลี่ยนอาวุธจากธนูเป็นง้างที่ได้รับมาจากคิร์เค ลอเรไลได้ออกไปหาข้อมูลต่างๆอีกครั้งและกลับมายังเกรนมินสตาร์อีกพร้อมเจอกับเจอริโอกับคิลลี่ เธอจึงตัดสินใจเข้าร่วมสงครามรวบรวมแผ่นดินดูนัน

หลังจากจบสงคราม ลอเรไลได้ออกเดินทางไปยังคานาคันและพยายามที่จะเอาชนะคิลลี่เกี่ยวกับความลับของซินดราให้ได้

## วิธีการนำเป็นพวก
;ซุยโคเด็นภาค I: หลังจากได้ฐานทัพแล้ว ให้คุยกับเธอที่หน้าโรงแรมเมือง Kouan โดยตัวเอกต้องมีเลเวลมากว่า 25 
;ซุยโคเด็นภาค II: คุยกับเธอที่เมืองเกรนมินสตาร์ 
;ซุยโคเด็นภาค V: เข้ามาเป็นพวกโดยอัตโนมัติ

หมวดหมู่:เก็นโซซุยโคเด็น
ซากิริ (เก็นโซซุยโคเด็น)

thumb|250px|ซากิริจากเกมซุยโคเด็นภาค V
**ซากิริ** () เป็นตัวละครจากเกมเก็นโซซุยโคเด็น ปรากฏตัวในภาค V และเป็นทำงานอยู่ในสำนักงานนักสืบโอโบโระ

## ข้อมูลส่วนตัว
ชื่อ: ซากิริ 
ดวงดาวประจำตัว: จิเคียว (Chikyou)
บ้านเกิด: ไม่ปรากฏ 
อายุ: 22 ปี (ซุยโคเด็นภาค V)
เผ่าพันธุ์: มนุษย์
รูนที่ถือครอง: ไม่ปรากฏ 
ครอบครัว: ไม่ปรากฏ
สถานะ: ตัวแทนของนักสืบโอโบโระ, อดีตนักฆ่าประตูโลกปีศาจ 
สถานที่อยู่ปัจจุบัน: เรือนักสืบโอโบโระ 
สงครามที่เข้าร่วม: สงครามกลางเมืองในฟาเลน่า 

## ประวัติ
ซากิริเป็นนักฆ่าจากประตูโลกปีศาจ เธอได้ถูกฝึกมาเพื่อคอยรับคำสั่งในการฆ่าคนตั้งแต่เด็ก ก่อนที่เธอจะเข้าใจอะไรเกี่ยวกับชีวิตของมนุษย์

หัวหน้าของประตูโลกปีศาจนั้นเชื่อว่า ถ้าหากมีเด็กผู้หญิงตัวเล็กๆ ยิ้มใส่เป้าหมายที่ต้องการจะฆ่าแล้วล่ะก็ จะทำให้อีกฝ่ายไม่ระวังตัว 
ด้วยเหตุนี้จึงทำให้ซากิริต้องฝึกยิ้มอยู่ตลอดเวลาไม่ว่าเธอจะอยู่ในอารมณ์ไหนก็ตาม หนึ่งในจำนวนคนที่ถูกซากิริฆ่าไปนั้นคือพ่อของนาคุละซึ่งเป็นหัวหน้าของอาเมส 

หลังจากที่ประตูโลกปีศาจได้ถูกล้มเลิกไป ซากิริได้ถูกโอโบโระและชิกุเระพาตัวไปเพื่อทำธุรกิจร่วมกันซึ่งก็คือบริษัทนักสืบ โดยที่ซากิรินั้นจะรับหน้าที่เป็นผู้สืบสวน และบ่อยครั้งที่เธอมักจะกระตุ้นให้ชิกุเระที่ขี้เกียจลุกขึ้นมาทำงานของเขา หลังจากนั้น เธอได้พบกับองค์ชายเฟรอาดัวร์ ฟาเลนาส ซึ่งมาจ้างโอโบโระให้ตรวจสอบข้อมูลของตระกูลบาโรส โดยที่เธอและชิกุเระก็รับหน้าที่ในการสืบครั้งนี้

ภายหลังที่โอโบโระได้เข้าร่วมกองทัพในสงครามกลางเมืองในฟาเลน่า ซากิริปฏิเสธที่จะเข้าร่วมกองทัพด้วยและเอ่ยขอโทษ เนื่องจากเธอไม่ต้องการที่จะฆ่าใครอีกแล้ว ซึ่งโอโบโระเองก็ยอมรับข้อเสนอนี้และยังให้ซากิริพักอยู่กับตน ถึงแม้ว่าซากิริจะยังไม่ใช่คนในกองทัพ แต่เธอก็ยังคอยช่วยในการสืบสวนและวางกับดักตามที่ลูเครเทียได้ขอร้องเอาไว้ที่เมืองโดราท

แต่เรื่องทั้งหมดก็สิ้นสุดลง หลังจากนาคุละได้เดินทางมาเพื่อล้างแค้นให้พ่อของเขา แต่โอโบโระและชิกุเระก็ได้ออกมาปกป้องเธอเอาไว้ 
และด้วยเหตุผลที่ประตูโกลปีศาจได้กลายเป็นกองทัพที่ทำงานให้กับก็อดวิน นาคุละจึงตัดสินใจที่จะร่วมกองทัพกับองค์ชาย โดยที่เขาได้บอกกับซากิริเอาไว้ว่า เขาจะมาตัดสินเรื่องของพ่อที่ซากิริฆ่าไว้กับเธอในภายหลัง ซึ่งซากิริเองก็ยอมรับข้อตกลงนี้และจะไม่หนีไปไหนพร้อมเข้าร่วมกับกองทัพองค์ชายด้วย

รอยยิ้มของซากิรินั้นไม่จางลงเลยตั้งแต่ที่ประตูโลกปีศาจถูกยุบลงไปเมื่อ8ปีก่อน และถึงแม้ว่าสงครามกลางเมืองในฟาเลน่าจะจบลงแล้ว
แต่เธอก็ยังกลับมาทำงานทำงานนักสืบและรอยยิ้มของเธอก็ยังคงมีอยู่เสมอมา

## วิธีการนำเป็นพวก
;ซุยโคเด็นภาค V: หลังจากจบเหตุการณ์ปราบโจรที่เซเบิลและได้โอโบโระเป็นพวกแล้ว ให้กลับไปคุยกับลูเครเทียและไปที่ชั้น2ของโรงแรมในเมืองเซเบิลคุยกับนาคูล่าที่นอนอยู่แล้วกลับไปคุยกับโอโบโระบนเรือของเขา จากนั้นให้กลับไปคุยกับนาคูลาอีกครั้งหนึ่ง

หมวดหมู่:เก็นโซซุยโคเด็น
ยุคไทรแอสซิก

**ยุคไทรแอสซิก** () เป็นยุคหนึ่งทางธรณีกาลของโลก ตรงกับช่วงเวลาประมาณ 251 ± 0.4 ถึง 199.6 ± 0.6 ล้านปีก่อน ยุคไทรแอสซิกเป็นยุคแรกของมหายุคมีโซโซอิก อยู่หลังยุคเพอร์เมียนและอยู่หน้ายุคจูแรสซิก จุดเริ่มต้นและสิ้นสุดยุคไทรแอสซิกกำหนดจากเหตุการณ์ที่ทำให้เกิดการสูญพันธุ์มากมาย ซึ่งเหตุการณ์ดังกล่าวสามารถกำหนดจากชั้นหินได้แน่นอน แต่ช่วงเวลาที่เกิดขึ้นยังไม่สามารถระบุได้ละเอียดจริง ๆ มีค่าความผิดพลาดได้หลายล้านปี

ในยุคไทรแอสซิก สิ่งมีชีวิตทั้งบนบกและในทะเลมีการเปลี่ยนแปลงครั้งใหญ่ จากพื้นผิวโลกที่มีสภาพแย่ลงอย่างรวดเร็วหลังการสูญพันธุ์ในช่วงรอยต่อระหว่าง ยุคเพอร์เมียน และ ยุคไทรแอสซิก ปะการังในกลุ่มเฮกซะคอราลเลีย (hexacorallia) ถือกำเนิดขึ้น พืชดอกอาจจะวิวัฒนาการในยุคนี้ รวมกระทั่งสัตว์มีกระดูกสันหลังที่บินได้คือเทอโรซอร์ (Pterosaur)

## อ้างอิง

## แหล่งข้อมูลอื่น

*Overall introduction 
*'The Triassic world' 
*Douglas Henderson's illustrations of Triassic animals
*Paleofiles page on the Triassic extinctions 
*Examples of Triassic Fossils

หมวดหมู่:ธรณีวิทยา
หมวดหมู่:ยุคไทรแอสซิก
หมวดหมู่:มหายุคมีโซโซอิก
ยุคจูแรสซิก

**ยุคจูแรสซิก** หรือที่เรียกกันว่า **ยุคจูราสสิค** () เป็นยุคหนึ่งทางธรณีกาลของโลก อยู่ระหว่าง 199.6 ± 0.6 ถึง 145.4 ± 4.0 ล้านปีก่อน ยุคนี้อยู่หลังยุคไทรแอสซิกและอยู่ก่อนยุคครีเทเชียส ยุคนี้ถูกกำหนดช่วงเวลาจากชั้นหิน แต่ช่วงเวลาที่เกิดขึ้นจริงยังไม่สามารถระบุแน่นอน ตัวเลขปีที่ระบุข้างต้นมีโอกาสผิดพลาดได้ 5 ถึง 10 ล้านปี

ชื่อจูแรสซิก ตั้งโดย อเล็กซานเดอร์ บรอกเนียร์ต (Alexandre Brogniart) จากปริมาณหินปูนที่สะสมเป็นจำนวนมากในชั้นหินที่ตรวจที่ภูเขาชูรา ตรงรายต่อระหว่างประเทศเยอรมนี ฝรั่งเศส และ สวิตเซอร์แลนด์ ยุคนี้ทำให้เกิดหนังเรื่องจูแรสซิกปาร์ค

## อ้างอิง

* 

## แหล่งข้อมูลอื่น

* Examples of Jurassic Fossils
* Palaeos.com
* Jurassic fossils in Harbury, Warwickshire 

หมวดหมู่:ธรณีวิทยา

หมวดหมู่:มหายุคมีโซโซอิก
ยุคครีเทเชียส

**ยุคครีเทเชียส** () เป็นยุคหนึ่งทางธรณีกาลของโลก อยู่ในมหายุคมีโซโซอิก ยุคครีเทเชียสอยู่ถัดจากยุคจูแรสซิก คือประมาณ 145.5 ± 4.0 ล้านปีก่อน และอยู่ก่อนหน้ายุคพาลีโอจีน หรือประมาณ 65.5 ล้านปีก่อนถึง 23.03 ล้านปีก่อน ถือเป็นยุคที่ยาวนานที่สุดและกินเวลาเกือบครึ่งหนึ่งของมหายุคมีโซโซอิก จุดสิ้นสุดของยุคครีเทเชียสเป็นรอยต่อระหว่างมหายุคมีโซโซอิกกับมหายุคซีโนโซอิก

ชื่อ ครีเทเชียส มาจากภาษาลาติน *creta* แปลว่าชอล์ก ซึ่งตั้งขึ้นจากข้อสังเกตโดยนักธรณีวิทยาชาวเบลเยียม ฌ็อง โดมาลิวส์ ดัลลัว (Jean d'Omalius d'Halloy) เมื่อ ค.ศ. 1822 โดยดัลลัวสังเกตเห็นว่าชั้นหินในแอ่งปารีสมีลักษณะเป็นแอ่งผงชอล์กขนาดใหญ่ และตั้งชื่อดังกล่าวจากปริมาณชาล์ก ซึ่งเป็นแคลเซียมคาร์บอเนตจากเปลือกของสัตว์ไม่มีกระดูกสันหลังในทะเล โดยเฉพาะค็อคโคลิท ที่พบในยุคครีเทเชียสตอนบน ในทวีปยุโรปและบนเกาะอังกฤษ ยุคครีเทเชียสเป็นยุคที่รุ่งเรืองที่สุดของไดโนเสาร์ และเมื่อปลายยุคครีเทเชียสเมื่อ 65 ล้านปีก่อน เกิดการสูญพันธุ์ครั้งใหญ่ทำให้สิ่งมีชีวิตถึงร้อยละ 94 สูญพันธุ์ ซึ่งรวมถึงไดโนเสาร์ด้วย

## อ้างอิง

## แหล่งข้อมูลอื่น

* UCMP Berkeley Cretaceous page
* Bioerosion website at The College of Wooster 

หมวดหมู่:ธรณีวิทยา
หมวดหมู่:ยุคครีเทเชียส
หมวดหมู่:มหายุคมีโซโซอิก
บากู

**บากู** หรือ **บากึ** (; ซีริลลิก: *Бакы*) เป็นเมืองหลวงและเมืองใหญ่ที่สุดของประเทศอาเซอร์ไบจาน ตั้งอยู่ชายฝั่งทางใต้ของคาบสมุทรเล็ก ๆ ที่ยื่นออกไปในทะเลแคสเปียนชื่ออับชิรอน (Abşeron) กรุงบากูประกอบด้วยพื้นที่สามส่วน ได้แก่ ย่านเมืองเก่า (อิตแชรีแชแฮร์) ตัวเมืองปัจจุบัน และตัวเมืองที่สร้างขึ้นในสมัยโซเวียต รวมแล้วมีประชากร 2,074,300 คน (ค.ศ. 2003) แต่มีประมาณ 3 ล้านคนที่อาศัยอยู่ในเขตมหานคร (เนื่องจากมีผู้อพยพและผู้พลัดถิ่นภายในประเทศเป็นจำนวนมาก)

ประวัติศาสตร์บากูย้อนไปถึงช่วง 1,000 ปีก่อนคริสต์ศักราช ส่วนเอกสารที่อ้างถึงเมืองนี้เป็นครั้งแรกอยู่ในปี ค.ศ. 885 บากูเคยเป็นเมืองหลวงของดินแดนต่าง ๆ ที่เป็นประเทศอาเซอร์ไบจานปัจจุบันในหลายยุคสมัย ได้แก่ แคว้นชีร์วาน (ในสมัยของพระเจ้าอัคซีตันที่ 1 และพระเจ้าคาลีลุลลาห์ที่ 1) รัฐข่านบากู จังหวัดบากูของรัสเซีย สาธารณรัฐประชาธิปไตยอาเซอร์ไบจาน และสาธารณรัฐสังคมนิยมโซเวียตอาเซอร์ไบจาน (Azerbaijan SSR) ตั้งแต่อดีต เมืองแห่งนี้ต้องประสบกับการรุกรานของชนชาติต่าง ๆ เสมอ ไม่ว่าจะเป็นมองโกล ซาฟาวิด ออตโตมัน และรัสเซีย ในช่วงครึ่งหลังของคริสต์ศตวรรษที่ 19 การค้นพบน้ำมันและแก๊สธรรมชาติได้นำความรุ่งเรืองมั่งคั่งมาสู่เมืองนี้ 

ผังของเมืองที่ร่ำรวยน้ำมันแห่งนี้เป็นรูปสี่เหลี่ยมผืนผ้า มีเพียงส่วนที่เก่าแก่ที่สุดของเมืองภายในกำแพงป้อมเท่านั้น ที่มีถนนที่มีลักษณะโค้งและแคบ เขตตัวเมืองที่มีความเจริญมั่งคั่ง (ซึ่งอยู่ทางใต้ของเมืองเก่า) ถูกสร้างขึ้นหลังจากมีการนำปิโตรเลียมจำนวนมหาศาลขึ้นมาใช้ประโยชน์เมื่อเกือบศตวรรษที่ผ่านมา และมีสถาปัตยกรรมที่สวยงาม รวมพิพิธภัณฑ์วิจิตรศิลป์ ประวัติศาสตร์ และวรรณคดีตั้งอยู่นั่นด้วย ปัจจุบันบากูสมัยใหม่ขยายเขตออกไปนอกกำแพงเมือง อาคารและถนนสายต่าง ๆ จึงเริ่มปรากฏขึ้นบนเนินเขาริมอ่าว

## ภูมิศาสตร์

### ภูมิอากาศ

## เมืองพี่น้อง
ปัจจุบันกรุงบากูมีเมืองพี่น้อง (หรือ "เมืองฝาแฝด") 10 เมือง คือ

## อ้างอิง


หมวดหมู่:เมืองในประเทศอาเซอร์ไบจาน
หมวดหมู่:เมืองหลวงในทวีปยุโรป
หมวดหมู่:เมืองหลวงในทวีปเอเชีย
เอสเทลลา (เก็นโซซุยโคเด็น)

**เอสเทลลา** (อังกฤษ: Estella) เป็นตัวละครจากเกมเก็นโซซุยโคเด็น ปรากฏตัวในภาค III 

## ข้อมูลส่วนตัว
**ชื่อ**: เอสเทลลา 
**ดวงดาวประจำตัว**: เท็นคิว (Tenkyuu) 
**บ้านเกิด**: ไม่ปรากฏ 
**อายุ**: 28 ปี (ซุยโคเด็นภาค III) 
**เผ่าพันธุ์**: มนุษย์?
**รูนที่ถือครอง**: รูนไฟขั้นสูง (Rage Rune) 
**ครอบครัว**: ไม่ปรากฏ 
**สถานะ**: นักเวทย์ 
**สถานที่อยู่ปัจจุบัน**: ไม่ปรากฏ 
**สงครามที่เข้าร่วม**: สงครามทูตแห่งเพลิงครั้งที่สอง 

## ประวัติ
เอสเทลลาเป็นนักโกหกตัวยงและเป็นนักเวทย์ที่เก่งกาจมากที่สุดคนหนึ่ง ไม่มีใครรู้อะไรเกี่ยวกับตัวเธอมากนักเพราะว่าเธอมักจะโกหกเสมอ
ตัวอย่างเช่น เธอบอกว่าเธอเกิดจากก้อนหิน โรดีเป็นภูติน้ำ เธอกำลังตามหาดวงดาวคนที่ 109 และเข้ามารวมในกองทัพเพราะกำลังตามหา
หมู่บ้านชายล้วนกอร์เดียส ซึ่งตรงข้ามกับหมู่บ้านหญิงล้วนอัลมา คินัน(และมาพบทีหลังในภาค 5 ว่าเธอพูดจริง) นอกจากนั้นแล้วเธอยังโกหกอีกว่าเธอเป็นลูกศิษย์ของโครวลีย์และสามารถเอาชนะเขาได้

## วิธีการนำเป็นพวก
;ซุยโคเด็นภาค III: หลังจากจบเหตุการณ์ในอัลมาคินันให้คุยกับเอสเทลลาที่โรงแรม โดยเธอกำลังตามหาหมู่บ้านที่มีแต่ผู้ชายอยู่ ให้เราจะรับปากที่จะช่วยเธอ จากนั้นให้ไปคุยกับผู้หญิงที่ยืนอยู่หน้าแท่นพิธีกรรมด้านในสุดของหมู่บ้าน แล้วกลับมาคุยกับเธออีกครั้งก็จะได้เธอมาเป็นพวก 

หมวดหมู่:เก็นโซซุยโคเด็น
วุ้นเส้น

thumb|วุ้นเส้นอบแห้ง
thumb|วุ้นเส้นสีเทาของเกาหลี
**วุ้นเส้น** หรือ **เส้นแกงร้อน** เป็นเส้นอาหารชนิดหนึ่งที่ผลิตจากแป้งถั่วเขียว น้ำ และอาจมีส่วนผสมอื่น เช่น แป้งมันฝรั่ง มีลักษณะเป็นเส้นกลม ใส และยาว โดยทั่วไปจำหน่ายในรูปแบบวุ้นเส้นอบแห้ง เมื่อนำมาประกอบอาหารจะต้องแช่น้ำหรือต้มเพื่อให้เส้นคืนรูปก่อนใช้งาน ตัวอย่างอาหารที่นิยมใช้วุ้นเส้น ได้แก่ แกงจืด ผัดวุ้นเส้น และกุ้งอบวุ้นเส้น

ในภาษาอังกฤษ วุ้นเส้นเรียกว่า  เนื่องจากมีลักษณะโปร่งใสคล้ายเซลโลเฟน เมื่อวุ้นเส้นอยู่ในสภาพแห้งจะมีสีใส ไม่มีสี หรือมีสีเทาอ่อนถึงสีน้ำตาลอมเทา วุ้นเส้นไม่ควรสับสนกับเส้นหมี่ () ซึ่งผลิตจากข้าวและมีลักษณะเป็นสีขาวขุ่นมากกว่าความใส

วุ้นเส้นโดยทั่วไปมีลักษณะเป็นเส้นกลมและมีความหนาหลากหลาย ในบางประเทศมีวุ้นเส้นชนิดแบนและกว้างประมาณ 1 เซนติเมตร ซึ่งมีลักษณะคล้ายเส้นใหญ่ อย่างไรก็ตาม รูปแบบดังกล่าวไม่เป็นที่แพร่หลายในประเทศไทย

## ประวัติ
การใช้ถั่วเขียวเป็นวัตถุดิบทางการเกษตรมีมาอย่างยาวนานในประเทศไทย เมื่อมีการนำถั่วเขียวมาแปรรูปเป็นผลิตภัณฑ์อาหาร จึงเกิดการพัฒนาเส้นอาหารจากแป้งถั่วเขียวขึ้น วุ้นเส้นจึงกลายเป็นผลิตภัณฑ์แปรรูปที่ได้รับความนิยม และมีการปรับปรุงกระบวนการผลิตและรูปแบบของเส้นอย่างต่อเนื่องจนถึงปัจจุบัน

## อ้างอิง

หมวดหมู่:อาหารจากเส้น
สนิมสร้อย

right|thumb|หน้าปกของนวนิยายสนิมสร้อย ฉบับพิมพ์ครั้งที่ 4

**สนิมสร้อย** เป็นนวนิยายขนาดยาว ของ ศิลปินแห่งชาติ 'รงค์ วงษ์สวรรค์ โดยมีพล๊อตเรื่องหลวมๆแบบจบในตอน เนื้อหาภายในนวนิยายเกี่ยวกับซ่องโสเภณีชั้นสูงแห่งหนึ่งในกรุงเทพ ในยุคที่ยังไม่มีอาบอบนวด ศูนย์การค้าก็ยังไม่มี วังบูรพาเพิ่งจะเป็นแหล่งชุมนุมของวัยรุ่นโดยมีพี่สมรเป็นเจ้าของซ่อง และนายก้าน เป็นแมงดาคุมซ่องผู้มีกิริยาสุภาพ และเป็นคนบอกเล่าเรื่องราวทั้งหมดภายในเรื่อง และได้นำมาสร้างเป็นภาพยนตร์ในปี46แต่ไม่ทำเงินมากนัก

สนิมสร้อยพิมพ์ครั้งแรกในสยามรัฐสัปดาห์วิจารณ์ เป็นตอนๆ และได้พิมพ์รวมเล่มเป็นครั้งแรกโดยสำนักพิมพ์ผดุงศึกษา มีนาคม พ.ศ. 2504 ขณะนี้ฉบับพิมพ์ครั้งล่าสุดครั้งที่ 8 โดยแพรวสำนักพิมพ์

## ตัวละครภายในสนิมสร้อย
* พี่สมร เจ้าของซ่อง
* นายก้าน แมงดาคุมซ่อง
* คุณเชลา
* บังอร
* วงเดือน
* พิศวง
* สมทรง
* กลีบผกา
* นารี
* วานี
* สิรี
* ระชวย

## อ้างอิง

หมวดหมู่:นวนิยายไทย
หมวดหมู่:วรรณกรรมในปี พ.ศ. 2504
หมวดหมู่:วรรณกรรมเชิงสังวาส
เกมพลิกโลก

**เกมพลิกโลก** () เป็นนวนิยายที่เป็นที่รู้จักมากที่สุดของ ออร์สัน สก็อต การ์ด 
แต่เดิมนั้นเป็นเรื่องสั้น แต่ได้นำมาขยายความเป็นหนังสือชุดภายหลัง เล่าถึงเหตุการณ์ในอนาคตเมื่อมนุษยชาติต้องต่อสู้กับการรุกรานของพวกแมง (Buggers) ซึ่งเป็นสิ่งมีชีวิตต่างดาวรูปร่างคล้ายแมง
กองยานรบจากทั่วโลกจึงเข้าสู่สงครามแต่ก็ไม่สามารถยับยั้งการรุกรานได้ เพราะกองทัพแมงมีจำนวนมากเกินกว่าที่จะสู้ได้ ทางรอดเดียวนั้นคือการฆ่านางพญาซึ่งเป็นผู้ควบคุมแมงทั้งหมดด้วยโทรจิต
กองทัพจึงเกณฑ์เด็กอัจฉริยะจากทั่วโลกมาฝึกฝนในโรงเรียนสัประยุทธ์ เพื่อเดินทางไปรบที่ดาวแม่ของพวกแมง ซึ่งหลังจากฝึกสำเร็จ เอนเดอร์ วิกกิน ก็ถูกคัดเลือกให้เป็นผู้บัญชาการยานรบ

หนังสือชุดเอนเดอร์ได้ถูกตีพิมพ์เป็นภาษาไทยทั้งหมด 4 เล่ม ได้แก่ เกมพลิกโลก วาทกะแด่ผู้ล่วงลับ วิถีล้างพันธุ์ และ จิตาวตาร นอกจากหนังสือภาคต่อเหล่านี้ ยังมีเรื่อง "A War of Gifts: An Ender Story" เล่าเรื่องราวโดยละเอียดเกี่ยวกับชีวิตของเอนเดอร์ในโรงเรียนสัประยุทธ์ และล่าสุดเมื่อเดือนพฤศจิกายน พ.ศ. 2551 "Ender in Exile" เป็นภาคก่อนหน้าของเรื่อง วาทกะแด่ผู้ล่วงลับ แต่เล่าเหตุการณ์หลังจากสิ้นสุดเรื่องราวในเกมพลิกโลก

เกมพลิกโลก ได้รับรางวัลเนบิวลาเป็นนวนิยายยอดเยี่ยมประจำปี ค.ศ. 1985 และชนะเลิศรางวัลฮิวโกเป็นนวนิยายยอดเยี่ยมประจำปี ค.ศ. 1986 ซึ่งมีนิยายไม่มากนักที่จะชนะเลิศทั้งสองรางวัลใหญ่สำหรับนิยายวิทยาศาสตร์ติดกันอย่างนี้ ยิ่งไปกว่านั้น นิยายภาคต่อคือ วาทกะแด่ผู้ล่วงลับ ก็ชนะเลิศทั้งรางวัลเนบิวลาและรางวัลฮิวโกในปีถัดไปอีกด้วย ออร์สัน สก็อต การ์ด เป็นนักเขียนเพียงคนเดียวที่สามารถชนะเลิศรางวัลทั้งสองพร้อมกันและต่อเนื่องกันถึงสองปี ในปี ค.ศ. 2008 นิยายเรื่องนี้ยังได้รับรางวัลมาร์กาเร็ต เอ็ดเวิร์ด (Margaret Edwards award) สำหรับผลกระทบที่มีต่อวงการนิยายวิทยาศาสตร์อย่างต่อเนื่องยาวนาน

## ดูเพิ่ม
* รายชื่อนิยายวิทยาศาสตร์
* รายชื่อนิยายวิทยาศาสตร์ไทย

## อ้างอิง

หมวดหมู่:บันเทิงคดีแนววิทยาศาสตร์
หมวดหมู่:วรรณกรรมแปล
หมวดหมู่:วรรณกรรมเยาวชน
หมวดหมู่:การฆ่าล้างเผ่าพันธุ์ในบันเทิงคดี
ลุยอุตลุดไปกับชุดอวกาศ

***ลุยอุตลุดไปกับชุดอวกาศ*** () เป็นวรรณกรรมนิยายวิทยาศาสตร์สำหรับผู้อ่านรุ่นเยาว์โดยโรเบิร์ต เอ. ไฮน์ไลน์ นักเขียนชาวอเมริกัน เดิมเป็นซีรีส์ใน *[[The Magazine of Fantasy & Science Fiction]]* (สิงหาคม, กันยายน และตุลาคม ค.ศ. 1958) และตีพิมพ์โดย Scribner's ในปกแข็งเมื่อ ค.ศ. 1958 โดยเป็นนิยายสุดท้ายของไฮน์ไลน์ที่ตีพิมพ์โดย Scribner's ซึ่งได้เข้าชิงในรางวัลฮิวโกใน ค.ศ. 1959 และชนะรางวัล Sequoyah Children's Book Award ใน ค.ศ. 1961

## เนื้อเรื่องย่อ

## คำตอบรับ
Floyd C. Gale เขียนว่าหนังสือนี้ "อาจเป็นผลงานที่เด็กที่สุดอย่างเปิดเผยในรายชื่ออันยาวเหยียดของไฮน์ไลน์ ... เหมาะสำหรับเด็ก ๆ แต่เสี่ยงสำหรับผู้ใหญ่ที่ไม่ค่อยเห็นด้วยกับฮีโร่วัยรุ่น"

## ดัดแปลงภาพยนตร์
ใน ค.ศ. 2010 มีการประกาศว่า Harry Kloor นักเขียน*สตาร์ เทรค* ได้เขียนบทภาพยนตร์ฉบับหนึ่งและได้รับสิทธิ์ในการสร้างภาพยนตร์ คาดว่าภาพยนตร์เรื่องนี้จะออกฉายใน ค.ศ. 2013 แต่จนกระทั่งสิ้นสุด ค.ศ. 2013 ภาพยนตร์นี้ยังคงอยู่ในรายการ "กำลังพัฒนา"

## ดูเพิ่ม
* รายชื่อนิยายวิทยาศาสตร์

## อ้างอิง

## แหล่งข้อมูลอื่น
* 
* 
* ''Have Space Suit – Will Travel'' at Worlds Without End
* *Have Space Suit—Will Travel* parts one, two, and three on the Internet Archive

หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:งานเขียนของไฮน์ไลน์
หมวดหมู่:วรรณกรรมที่มีฉากในดาวพลูโต
กิจจา ทวีกุลกิจ

**กิจจา ทวีกุลกิจ** (เกิด ? ) หรือที่รู้จักกันโดยทั่วไปว่า **หมอนิด** เป็น หมอดูชาวไทยมีชื่อเสียงมาจากการทำนายทายทักดวงเมืองและเหตุการณ์ทางการเมือง

## ประวัติ
หมอนิดเคยประกอบอาชีพเป็นเซลล์แมนมาก่อน แต่ไม่ประสบความสำเร็จ โดยเฉพาะอย่างในปี พ.ศ. 2523 จนถึงปี พ.ศ. 2531 ชีวิตตกอับเป็นอย่างมาก รวมทั้งมีหนี้สินจำนวนมาก จนกระทั่งวันหนึ่งได้ไปตกปลาที่บ่อตกปลาละแวกกรุงเทพ ฯ ฝั่งตะวันออก ทำให้ได้รู้จักกับเจ้าของสวนอาหารแห่งหนึ่ง ซึ่งกลายมาเป็นผู้ให้ความช่วยเหลือแก่ครอบครัว และภรรยาได้พาไปร่างทรงแถวฝั่งธน ฯ และร่างทรงก็ได้ทักว่ามีองค์ประทับอยู่ในตัว แรกเริ่มเจ้าตัวยังไม่เชื่อ แต่เมื่อกาลเวลาผ่านไปเรื่อย ๆ หลายสิ่งได้พิสูจน์เห็นว่า ทำนายได้แม่นยำ จึงยึดอาชีพเป็นหมอดูมาจนปัจจุบันนี้

หมอนิด มีชื่อเสียงมาจากการทำนายทายทักดวงเมืองและเหตุการณ์การเมืองอย่างตรงไปตรงมา ไม่เกรงใจใคร ไม่หวั่นกลัวอิทธิพลผู้มีอำนาจ เหตุการณ์ที่สร้างชื่อเสียงให้กับหมอนิดและสร้างแรงกระเพื่อมในวงการการเมืองและวงการโหราศาสตร์ไทย ได้แก่การทำนายที่เอาอาชีพเป็นเดิมพันในรายการถึงลูกถึงคน เมื่อวันที่ 1 ธันวาคม พ.ศ. 2547 ดำเนินรายการโดย สรยุทธ สุทัศนะจินดา ท่ามกลางหมอดูชื่อดังจำนวนมากที่ทำนายว่านายกรัฐมนตรี พ.ต.ท. ทักษิณ ชินวัตร ในขณะนั้นจะสามารถอยู่ครบวาระเป็นสมัยที่สอง แต่หมอนิดกลับทำนายในทางตรงกันข้าม โดยได้กล่าวว่า *"นายกทักษิณ จะอยู่ไม่ครบเทอม ถ้าครบมาเผาบ้านตนได้เลย"* และ *"นายกรัฐมนตรีคนดังกล่าวจะไม่มีแผ่นดินอยู่"*, *"นายกจะต้องขึ้นศาล"*ฯลฯ นอกจากนี้ยังมีคำทำนายในรายการคนในข่าว ทาง ASTV ดำเนินรายการโดย อัญชลี ไพรีรัก ว่า *"จะมีรถที่ประชาชนไม่มีโอกาสได้ใช้ ออกมาวิ่งบนถนนก่อนเดือนตุลาคม"* ซึ่งในอีก 2 สัปดาห์ ก็เกิดเหตุการณ์รัฐประหารในคืนวันที่ 19 กันยายน พ.ศ. 2549 และยังทำนายล่วงหน้า 4 ปี ถึง ผลการเลือกตั้งผู้ว่าราชการจังหวัดกรุงเทพฯ ในวันที่ 5 ตุลาคม พ.ศ. 2551 ในรายการ คม ชัด ลึก ช่องเนชั่นแชนแนล ดำเนินรายการ โดยธีระ ธัญไพบูลย์ ว่า *"[[อภิรักษ์ โกษะโยธิน|คุณอภิรักษ์]] จะได้เป็นผู้ว่า ถึง 2 สมัยติดกัน"*

นอกจากเหตุการณ์ทางการเมืองที่สร้างชื่อเสียงให้กับหมอนิด หมอนิดยังได้ทำนายทายทักถึงเหตุการณ์รุนแรงทางสามจังหวัดชายแดนภาคใต้อย่างแม่นยำล่วงหน้า และคอยเตือนทุกคนเรื่องภัยธรรมชาติต่าง ๆ ของเมืองไทยอยู่เสมอ ไม่ว่าจะเป็นเรื่องการเกิดแผ่นดินไหว เรื่องน้ำท่วม ที่สำคัญ ได้เคยทำนายเรื่องคลื่นยักษ์สึนามิ ล่วงหน้าก่อนที่คนไทยจะรู้จักคลื่นยักษ์ชนิดนี้

ทั้งนี้ การทำนายของหมอนิดก็มีส่วนที่ผิดพลาดมากเช่นกัน เช่น ทำนายว่าจะมีการรัฐประหารซ้ำในรัฐบาลพลเอกสุรยุทธ์ จุลานนท์, จะไม่มีการเลือกตั้งในเดือนธันวาคม ปี พ.ศ. 2550 อย่างแน่นอน, พรรคพลังประชาชนจะชนะการเลือกตั้ง แต่นายอภิสิทธิ์ เวชชาชีวะ จะได้เป็นนายก, พล.อ.สพรั่ง กัลยาณมิตรจะได้เป็นผู้บัญชาการทหารบกต่อจาก พล.อ.สนธิ บุญยรัตกลิน, ในเดือนกุมภาพันธ์ พ.ศ. 2551 จะมีคนกลางที่มีอักษรย่อ "พ" ขึ้นเป็นนายกรัฐมนตรี, หลังนายสมชาย วงศ์สวัสดิ์พ้นตำแหน่งนายกไปแล้ว แต่นายอภิสิทธิ์จะไม่ได้เป็นนายก เป็นต้น

ปัจจุบันหมอนิด มีเว็บไซต์ส่วนตัว ที่มีหน้าแรกทำนายเหตุการณ์บ้านเมือง ซึ่งมีผู้สนใจติดตามอยู่ตลอดเวลา และมีงานเขียนประจำในคอลัมน์ทำนายชะตาบ้านเมือง ในนิตยสาร Who

## อ้างอิง
* รายการคมชัดลึก ปี พ.ศ. 2547 ช่องเนชั่นแชนแนล ดำเนินรายการโดย ธีระ ธัญไพบูลย์
* เศรษฐกิจย่อยยับ - ได้นายกคนกลาง “หมอนิด” กิจจา ทวีกุลกิจ

## แหล่งข้อมูลอื่น
* เว็บไซต์ส่วนตัวหมอนิด 

หมวดหมู่:นักโหราศาสตร์
หมวดหมู่:คอลัมนิสต์